ལྡན་མ་རྩེ་མངས།ལྡན་མ་ཚེ་མང་ཡང་ཞུ་ཞིང༌།ཕལ་ཆེར་ཁྲི་སྲོང་ལྡེ་བཙན་གྱི་དུས་ཀྱི་ཡིག་མཁན་ཆེན་མོ་ཞིག་ཡིན་པ་དང༌།ཁོང་གིས་བོད་ཡིག་གི་དབུ་མེད་ལ་བཀས་བཅད་གནང་ནས་ད་ལྟའི་བར་དུ་དར་བའི་དབུ་མེད་དེ་ནི་ལྡན་ལུགས་ཀྱི་བརྒྱུད་པ་དངོས་ཡིན་ནོ།སྡེ་སྲིད་སངས་རྒྱས་རྒྱ་མཚོ།ཁོང་ནི་ལྷ་ས་གྲོང་ཁྱེར་གྱི་བྱང་ཕྱོགས་ཉང་བྲན་གྲོང་སྨད་གཞིས་ཀར་ཡབ་ཨ་སུག་དང་ཡུམ་བུ་ཁྲིད་རྒྱལ་མོ་གཉིས་ཀྱི་སྲས་སུ་རབ་བྱུང་བཅུ་གཅིག་པ་སྟེ་སྤྱི་ལོལོར་འཁྲུངས།རྒྱལ་དབང་ལྔ་པའི་སྐབས་སུ་སྲིད་དབང་འཛིན་མཁན་གྱི་སྡེ་སྲིད་རིམ་བྱོན་གྱི་གྲས་ལས་མཚན་ཐོགས་ལྔ་པ་ཡིན།རྒྱལ་དབང་ལྔ་པ་སོགས་ཀྱི་མདུན་ནས་རིག་གནས་སྤྱི་དང་བྱེ་བྲག་ལ་སྦྱངས་པ་མཐར་ཕྱིན་པར་མཛད།གངས་ཅན་པའི་ཆོས་དང་ཆབ་སྲིད་ལ་བྱས་རྗེས་ཤིན་ཏུ་ཆེན་པོ་འཇོག་མཁན་ཞིག་ཡིན།རབ་བྱུང་བཅུ་གཉིས་པའི་ཤིང་བྱ་སྟེ་སྤྱི་ལོལོར་སོག་པོ་ལྷ་བཟང་གི་བཙུན་མོས་མགུལ་བྲེགས་ནས་སྲོག་ཐོག་ཏུ་བཏང་བ་ཡིན།གསུང་རྩོམ་ནི།པོད་ཉི་ཤུ་ལྷག་བཞུགས་ཡོད་པ་ལས་ཆེས་གྲགས་ཆེ་ཤོས་ནི།བཻ་དཀར་དང་བཻ་སྔོན།དེའི་ལྷན་ཐབས།ཁོག་འབུགས།བཻ་སེར།གཡའ་སེར།རྣམ་ཐར་ཁ་སྐོང༌།དཔྱོད་ལྡན་ཡིད་གསོས།མིག་ཡིད་རྣ་བའི་དགའ་སྟོན་སོགས་བརྩམས་ཡོད་པ་ཡིན་ནོ།